5 redes waarom koffie goed is vir jou | SARIE
'n Koppie koffie soggens is dalk meer as net 'n energie-inspuiting.
Gereelde koffiedrinkers – minder as 5 koppies 'n dag – het 'n kleiner kans
om voortydig dood te gaan, volgens nuwe navorsing in die Amerikaanse joernaal Circulation. Al hoe meer navorsing wys dit het dalk verskeie gesondheidsvoordele.
Parkinson se siekte – 'n Hoë kafeïen-inname (en dus koffie) word met 'n aansienlik laer voorkoms van Parkinson se siekte geassosieer, wys Amerikaanse navorsing. Matige kafeïengebruik kan dalk ook help vir die motoriese simptome, soos stadige bewegings, spierstyfheid, bewerigheid en verlies aan balans, volgens nog 'n studie in die Amerikaanse joernaal Neurology.
Lewerkanker – Koffie is goed vir jou lewer. Drie koppies koffie per dag kan jou risiko vir lewerkanker met tot 50% verminder, wys 'n Italiaanse studie.
Die hart – Drink koffie matig en dit kan jou teen hartversaking beskerm, volgens Israelse navorsing. (Die studie definieer matig as 2 koppies per dag.)
Beroerte – 'n Sweedse studie wys vroue wat meer as 'n koppie koffie per dag drink, se kans op beroerte is 25% minder. Geen of baie min koffie kan jou risiko inderdaad vergroot.